ak:Fresh | Fresh Namibie | Aandkerk - HARTKLOP VAN DIE EVANGELIE 3
HARTKLOP VAN DIE EVANGELIE 3
Hierdie week gesels ons oor die 3de kern waarheid van die evangelie: Jesus is God se enigste voorsiening vir die mens se sonde.
Januarie 8 2009, Tim Tebow speel ń nationale 'American football' spel, en hy het "John 3:16" op sy wange geverf. 94 MILJOEN mense Google "John 3:16" terwyl die spel aan die gang is.
Twitter het so baie Tweets oor hierdie vers gehad dat die platform gaan hang het…
NCAA het die verf van verse geban omdat die spel wêreld-wyd uitgesaai word.
3 jaar later speel Tim Tebow weer op die selfde aand van 8 Januarie 2012, en hy mag nie enige iets op sy wange verf nie… maar, steeds versprei Hy (nie Tim Tebow nie) maar God, die boodskap van Johannes 3:16.
Kyk bietjie hier, die "stats" van die spel.
Amerikaners is erg oor die 'stats' van hulle sport. En die 'stats' het afgekom op hierdie bekende Bybel vers.
Dit is asof die Here graag wil hê die wêreld, nie net Christene nie, maar die wêreld moet hierdie vers ken.
Lees Johannes 3:16&17 saam.
Dit is die kern waarheid waarna ons vandag kyk. Deur Jesus alleen is ons gered.
Om te verstaan hoe groot die prys is wat Jesus aan die kruis vir ons versoening betaal het, moet ons gaan kyk na hoe versoening van sonde VOOR die kruis gelyk het.
Lees Levitikus 16 saam.
In Levitikus 16 lees ons van hierdie ongelooflike proses waardeur die hoë priester van die Israel nasie moes gaan om seker te maak die sonde van die volk is deur God versoen, vergewe.
Levitikus 16 herinner ons van die gewig van Jesus se offer aan die kruis.
Kom ons kyk saam na Hebreërs 10:1-18.
Hierdie teks gedeelte wys vir ons baie duidelik dat Christus se offer aan die kruis die wet van Moses, hierdie jaarlikse proses van versoening, kom vervul het.
Ons het gesien dat die offers wat die hoë priester elke jaar moes bring nie genoeg was nie, omdat hy dit jaarliks moes doen. Die mense kon dan net vir n tydjie in God se heiligheid teenwoordig wees, maar dan het die sonde hulle weer van God geskei.
Ons het gesien dat Jesus daardie offers kom vervul het, en dat Hy die perfekte en laaste en voldoende offer is, en deur Sy offer aan die kruis het Hy ons gereinig. Hy het ons sondes vergewe. Ons is vry in Jesus.
Daar is GEEN ander manier hoe ons of enige iemand anders gered kan word nie. Deur Jesus alleen is ons gered.
Lees Johannes 14:1-7 saam.
Is ek en jy gehoorsaam om skaamteloos hierdie waarheid met die wêreld te gaan deel?
Ons sien in Tim Tebow se storie dat om ń groot impak te hé op die wêreld, moet ons net gehoorsaam wees, en God doen die res.